लॉरी फ़िंक
लॉरेंस डगलस फ़िंक (जन्म 2 नवंबर, 1952) एक अमेरिकी अरबपति व्यवसायी हैं। वे अमेरिकी बहुराष्ट्रीय निवेश प्रबंधन निगम ब्लैकरॉक के वर्तमान अध्यक्ष और सीईओ हैं। ब्लैकरॉक दुनिया की सबसे बड़ी धन-प्रबंधन कंपनी है। इस कंपनी के पास 10 ट्रिलियन अमेरिकी डॉलर से अधिक की संपत्ति है। फ़ॉर्ब्स पत्रिका के अनुमान के अनुसार अप्रैल 2022 में फ़िंक की कुल संपत्ति 1 बिलियन अमरीकी डॉलर थी। वे विदेश संबंध परिषद और विश्व आर्थिक मंच के बोर्ड में बैठते हैं।